નાણાકીય તંગીમાં આવી શકશો. ૧૪ માર્ચ બાદ ભાગ્યનો સાથ મળતા તમે પાછા મજબૂત સ્થિતિમાં આવી શકશો. મે મહિનો તમને વધુ લાભ આપતો દેખાય છે. આ સમય દરમ્યાન અણધાર્યો ફાયદો મળતો જણાય છે. પરંતુ જૂન મહિનામાં યાત્રા, પ્રવાસ, મુસાફરી પાછળ પણ સારો એવો ખર્ચ થતો જાવા મળશે. જુલાઈ મહિનામાં પણ આવકનો પ્રવાહ જાળવી શકશો. નોકરિયાત વર્ગ માટે પણ આ સમય લાભદાયક રહેશે. બદલી, બઢતીના યોગ પણ વધુ સારા છે. જે જાતકો નોકરીની શોધમાં હશે તો તેમને પણ ૧૭ જુલાઈ સુધીમાં યોગ્યતા અનુસાર નોકરી મળવાનાં યોગ છે. સપ્ટેમ્બર મહિનો પણ લાભદાયક સાબિત થશે. મિલકતોના પ્રશ્નોનું નિરાકરણ આ મહિનામાં લાવી શકશો. આૅકટોબર મહિનો પણ સારા કામ આપતો જણાય છે. આમ વર્ષના મધ્ય ભાગ બાદ એકંદરે સ્થિતિ સુધરતી જણાય છે.